उन्होंने कहा कि जल्द ही संतों का एक प्रतिनिधिमंडल प्रधानमंत्री से मुलाकात कर मंदिर निर्माण का रास्ता साफ करने की मांग करेगा। भाजपा ने बहुमत के साथ यूपी व केंद्र में सरकार आने पर मंदिर बनवाने का वादा किया था। मुलाकात के दौरान प्रधानमंत्री को यह वादा भी याद दिलाया जाएगा। उन्होंने चेतावनी देते हुए कहा कि यदि मंदिर नहीं बना तो सरकार भी नहीं बनेगी। संत दिल्ली में बैठक कर धर्मादेश दे चुके हैं। अब फैसला सरकार को करना है। इस अवसर पर स्वामी सत्यव्रतानंद, स्वामी शिवानंद ब्रह्मचारी, स्वामी आनंद स्वरूप, स्वामी निर्मल दास, वेदमूर्ति आचार्य पवन दत्त मिश्र, आचार्य स्वामी संजीव महाराज भी मौजूद रहे।